Lav et referat af nedenstående tekst:

Tekst:
Den gamle skole på Kjellerupsgade i Aalborg blev i marts taget i brug til ukrainske børn, der er flygtet fra deres hjemland. Onsdag var det blevet tid til at teste en lyd, mange ukrainere kun kender alt for godt – luftalarmsirenerne. Men der blev taget særligt hensyn til eleverne på skolen. -	Vi skal sikre, at de ikke får en følelse af fare på færde, siger Martin Theis Eriksen, der er skoleleder hos Solsikken og fortsætter: -	Derfor har vi forberedt forældrene, klasserne og børnehaverne på, hvad der skal ske i dag, og i dag er der ikke fare på færde – det er bare en test. Har beroliget sine børn Olena Bondarenko er flygtet fra det krigsramte land med sine børn, som nu går på Solsikken i Aalborg. Hun var vant til at høre sirenerne i Ukraine, inden de kom ud af landet. -	Vi hørte det nogle gange om dagen, og det var meget skræmmende, fortæller hun. Olena Bondarenko har to børn. Den ene i dag er på skolen, og den anden befinder sig i en park med andre børn. -	Jeg talte med hende to gange her til morgen, og jeg har forklaret, at det er normalt, og at hun ikke skal være bange, fortæller hun. Oversættelse fra politiet har hjulpet Både politiet og beredsskabstyrelsen har op til, at sirenerne lyder, lavet faktaark, som er oversat på ni sprog – herunder ukrainsk og russisk. -	Det var meget vigtigt for os at læse materialet, siger Olena Bondarenko og fortsætter: -	Det var dejligt at forstå, at det er noget, der sker hvert år her, så det var en meget stor hjælp for os.

Referat:
I forbindelse med at sirenerne lyder 4. maj, blev der taget særlig hensyn til de 130 ukrainske elever på Solsikken i Aalborg.